ভারত-পাক উত্তেজনার আবহে মক ড্রিল হল দেশজুড়ে

ওয়েবডেস্ক: অপারেশন সিঁদুর (Operation Sindoor)। পহেলগাম হামলার (Pahalgam Terror Attack) জবাবে প্রত্যাঘাত করেছে ভারত। জঙ্গিদের ঘাঁটি গুঁড়িয়ে দেওয়া হয়েছে। তবে তাতেই থেমে গিয়েছে এমন নয়। যুদ্ধের উত্তেজনা তৈরি হয়েছে ভারত (India) ও পাকিস্তান (Pakistan) দুই দেশেই। বুধবারই যুদ্ধের প্রস্তুতিতে মক ড্রিল চালাল ভারত। জরুরি পরিস্থিতি হলে কীভাবে সামলাতে হবে তার মহড়া হল। স্কুল, মন্দিরে, জনসমাগম হয় যেসব জায়গায় সেখানে কীভাবে পরিস্থিতি সামলানো হবে তার মহড়া হল। সারা দেশের বিভিন্ন জায়গায় এই মক ড্রিল চলে। বিভিন্ন স্কুলে এই মক ড্রিল চালানো হয়। রাজধানীতে ইন্ডিয়া গেট এদিন অন্ধকার করে রাখা হয়।

কেন্দ্রীয় স্বরাষ্ট্র মন্ত্রক এই মক ড্রিল চালানোর জন্যে নির্দেশ দিয়েছিল। ১৯৭১ সালের পর দেশ জুড়ে এই ধরনের মক ড্রিল হচ্ছে। মুম্বইয়ে রেল স্টেশনে, শিলিগুড়ির স্কুলে, বারাণসীর কাশী বিশ্বনাথ মন্দিরে এই মক ড্রিল চালানো হয়। ২৪৪টি শহরে এদিন এই মক ড্রিল হয়েছে। হায়দরাবাদের চারটি জায়গায় এই মক ড্রিল করা হয়। পশ্চিমবঙ্গেরও একাধিক জায়গায় এই মক ড্রিল চলে।